Menighedsrådsmøde den 2. juni kl. 18.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae, Michael Fornitz, Klaus Frederiksen og Kaj Norre

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Menighedsrådet tilslutter sig Gustav Grüners ønske om at medtage hans allerede fremsendte beslutningsforslag på dagsordenen ved næste menighedsrådsmøde den 1. september. |
|  | Dagsordenen blev godkendt. |
| 2 Godkendelse af referat af menighedsrådsmøde den 17. marts 2022.  |  |
|  | Referatet blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave og menighedspleje. |  |
|  | **Formand:** Vi har fået slebet gulvet i kirken og det er blevet rigtig pænt. Der er enkelte fejl, som der vil blive rettet op på.Vi har indkøbt nye havestole til brug ved kirkekaffen. De er allerede en succes.  |
|  | **Jacob Ørsted:** Vi har haft konfirmation med 22 konfirmander. Vi skønner, at konfirmandholdet næste år bliver af samme størrelse.Der har været afholdt præstemøde i Provstiet og her blev det påpeget, at der er meget vide rammer for, hvordan man fortolker tilknytningskravet for dem, som ønsker begravelse i kirken. Mange af vores salmebøger er slidte og bliver derfor sendt til nyindbinding. |
|  | **Kontaktperson:** I næste uge afholdes der personalemøde og efter sommerferien vil der blive indkaldt til MUS-samtaler. |
|  | **Kirkeværgen:** Gulvet er blevet nydeligt.Vi har fået et kommunalt påbud om at få ordnet hullet i gadebelægningen på hjørnet af Sct. Annæ Plads og Store Strandstræde.Børnehaven ønsker vedligeholdelsesplan, men det skønnes ikke nødvendigt, da børnehaven er underlagt de årlige kirkesyn på lige fod med kirke og præstebolig. Orienterer rådet om jordpladssagen ved kirkegården.Gitteret skal repareres.Gustav Grüner vil sørge for en gennemgang af kirken med henblik på brandsikkerhed.  |
|  | **Aktivitetsudvalget:** Jan Pehrsson **g**ennemgår de afholdte tirsdagsmøder og fortæller, at efterårsmøderne er planlagt.Kirkehøjskolen har ikke været tilstrækkeligt besøgt i dette semester. Måske skal der andre samarbejdspartnere og nye ideer til. |
|  | **Børnehaven:** Der er kommet mange flere og nye aktiviteter til. |
|  | **Menighedsplejen:** Der er blevet afholdt årsmøde og regnskabet blev godkendt. |
| 4. Kvartalsrapport og budget (GL). |  |
|  | Kassereren gennemgår kvartalsrapporten for rådet. Menighedsrådet godkender Kvartalsrapport 01-01-2022 til 31-03-2022. Det foreløbige budget 2023 fremlægges. Menighedsrådet godkendte ”Garnisons Sogns Menighedsråd, CVR-nr. 21289310, Budget 2023, Bidrag budget afleveret d. 18-05-2022 13:43”. |
| 5. Forslag om projekt vedr. kørestolsrampe (JØ/JCG). |  |
|  | Jens Christian Grøndahl har kontaktet arkitekt Bente Lange, som har fremsendt et forslag til, hvordan en kørestolsrampe til Garnisonskirken kunne se ud. Skitseforslag omdeles. Jens Christian Grøndahl foreslår at søge fondsmidler til gennemførelse af projektet. Menighedsrådet tilslutter sig ideen. |
| 6. Forslag om anskaffelse af projektor til menighedssalen. |  |
|  | Gustav Grüner fortæller, at vores projektor er defekt og at han har modtaget to tilbud på at få en ny monteret i loftet. Menighedsrådet giver tilladelse til, at der bruges op til 25.000 kr. til projektet. |
| 7. Forslag om monitorering af luftfugtighed v. Teknologisk Institut (JCG).  |  |
|  | Den lave luftfugtighed i kirken er til skade for orglet. Vi bør få foretaget en fugtmoniterering af kirken af Teknologisk Institut over en længere periode. Projektbeskrivelse og prisoverslag blev forelagt rådet. Menighedsrådet vælger at igangsætte undersøgelsen.  |
| 8. Status vedr. lysprojektet (GG). |  |
|  | Gustav Grüner orienterer om status vedrørende lysprojektet. Onsdag blev der afholdt en konsulentrunde, hvor projektet blev meget positivt modtaget. Jens Christian Grøndahl fortæller, at han har ansøgt A. P. Møller-Fonden om hjælp til finansiering af projektet. Kirkegulvets bæreevne skal måles med henblik på lift.  |
| 9. Status vedr. Folkekirkens liturgiarbejde (JP). |  |
|  | Jan Pehrsson fortæller om det igangværende arbejde med liturgien i Folkekirken, som han har deltaget i. Nærmere redegørelse for liturgiarbejdet vil blive rundsendt i en skrivelse til menighedsrådet. Jan Pehrsson opfordrer til, at man i menighedsrådet arbejder med vores egen højmesse ved nogle ekstraordinære møder. Rådet tilslutter sig ideen.  |
| 10. Status vedr. Kirkebio (VH). |  |
|  | Vibeke Hougaard fortæller rådet om KirkeBio. Menighedsrådet ønsker at støtte KirkeBio endnu et år for at se, om det bliver en succes igen efter tiden med Corona.  |
| 11. Forslag om litterært arrangement ”Lyrisk Lørdag” (JCG). |  |
|  | Jens Christian Grøndahl fortæller om ny ide til ”Lyrisk Lørdag”, hvor unge digtere og jazzmusikere vil optræde. Der var overvejende enighed om, at kulturelle arrangementer i kirken bør have kirkelig teologisk relevans.  |
| 12. Forslag om andre aktiviteter: Jazzfestivalen, Tour de France, samtalearr. (JCG). |  |
|  | Menighedsrådet giver Klaus Frederiksen tilladelse til at lukke kirkegården i forbindelse med Tour de France af sikkerhedsmæssige årsager. Muligheden for at afholde aktiviteter i kirken for at tiltrække de mange tilskuere til Tour de France drøftes. Man skønner imidlertid, at det bliver for uoverskueligt.  |
| 13. Næste Møde. | **Torsdag den 1. september.** |
|  |  |
| 14. Eventuelt. |  |
|  |  |
|  |  |
|  |  |
| 15. Lukket punkt. |  |